pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไอแบงก์ ร่วมสนับสนุนจัดงานเลี้ยงละศีลอดคณะทูตานุทูตประเทศอิสลามประจำประเทศไทย
วันศุกร์ที่ 31 มีนาคม 2566
31/03/2566
ไอแบงก์ ร่วมสนับสนุนจัดงานเลี้ยงละศีลอดคณะทูตานุทูตประเทศอิสลามประจําประเทศไทย
ไอแบงก์มอบเงินสนับสนุนการจัดงานเลี้ยงละศีลอดคณะทูตานุทูตประเทศอิสลามประจําประเทศไทยและตัวแทนองค์กรมุสลิมแห่งประเทศไทย ประจําปีฮิจเราะห์ศักราช 1444 ให้แก่นายสามารถ มะลูลีม ประธานมูลนิธิเพื่อศูนย์กลางอิสลามแห่งประเทศไทย
ธนาคารอิสลามแห่งประเทศไทย (ไอแบงก์) โดย นายภูมิศักดิ์ อรัญญาเกษมสุข ประธานกรรมการธนาคาร พร้อมด้วย นายระบิล พรพัฒน์กุล ประธานอนุกรรมการบริหาร นางอัมพร ปุรินทวรกุล กรรมการธนาคาร นางวชิรญา เพิ่มภูศรี กรรมการธนาคาร และนายทวีลาภ ฤทธาภิรมย์ กรรมการและผู้จัดการธนาคาร มอบเงินสนับสนุนการจัดงานเลี้ยงละศีลอดคณะทูตานุทูตประเทศอิสลามประจําประเทศไทยและตัวแทนองค์กรมุสลิมแห่งประเทศไทย ประจําปีฮิจเราะห์ศักราช 1444 ให้แก่นายสามารถ มะลูลีม ประธานมูลนิธิเพื่อศูนย์กลางอิสลามแห่งประเทศไทย ณ มูลนิธิเพื่อศูนย์กลางอิสลามแห่งประเทศไทย เมื่อวันที่ 29 มีนาคม 2566
การจัดงานเลี้ยงละศีลอด คณะทูตานุทูตประเทศอิสลามประจําประเทศไทยและตัวแทนองค์กรมุสลิมแห่งประเทศไทย มีขึ้นเป็นประจําทุกปี โดยมีกระทรวงต่างประเทศเป็นเจ้าภาพร่วมกับมูลนิธิเพื่อศูนย์กลางอิสลามแห่งประเทศไทย สําหรับงานเลี้ยงละศีลอดเดือนรอมฎอนประจําปีฮิจเราะห์ศักราช 1444 ได้รับเกียรติจากนายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ กล่าวปราศรัยและอวยพรเนื่องในเดือนรอมฎอนอันทรงเกียรติ แก่คณะทูตจากประเทศมุสลิมประจําประเทศไทยจํานวน ๒๐ ประเทศ ตลอดจนผู้เข้าร่วมงานอีกกว่า 250 คน ในโอกาสนี้ คณะกรรมการธนาคารอิสลามแห่งประเทศไทย ได้พบปะและกระชับความสัมพันธ์อันดีระหว่างคณะทูตจากประเทศมุสลิมและผู้นําศาสนาอิสลาม นักวิชาการมุสลิม บุคคลสําคัญของสังคมไทยมุสลิม
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการอบรมหลักสูตร นักกฎหมายภาครัฐ ๔.๐ รุ่นที่ ๕ และปาฐกถาพิเศษในหัวข้อ "บทบาทและความคาดหวังต่อนักกฎหมายภาครัฐสำหรับ Thailand ๔.๐"
วันศุกร์ที่ 31 มีนาคม 2566
31/03/2566
ปลัดกระทรวงยุติธรรม เปิดการอบรมหลักสูตร นักกฎหมายภาครัฐ ๔.๐ รุ่นที่ ๕ และปาฐกถาพิเศษในหัวข้อ "บทบาทและความคาดหวังต่อนักกฎหมายภาครัฐสําหรับ Thailand ๔.๐"
ปลัดกระทรวงยุติธรรม เปิดการอบรมหลักสูตร นักกฎหมายภาครัฐ ๔.๐ รุ่นที่ ๕ และปาฐกถาพิเศษในหัวข้อ "บทบาทและความคาดหวังต่อนักกฎหมายภาครัฐสําหรับ Thailand ๔.๐"
ในวันพฤหัสบดีที่ ๓๐ มีนาคม ๒๕๖๖ เวลา ๐๙.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานเปิดการอบรมหลักสูตร นักกฎหมายภาครัฐ ๔.๐ รุ่นที่ ๕ หรือ Lawyers' Enhanced Agility Program (LEAP) และกล่าวปาฐกถาพิเศษ ในหัวข้อ “บทบาทและความคาดหวังต่อนักกฎหมายภาครัฐสําหรับ Thailand ๔.๐” จัดโดยมูลนิธิสถาบันวิจัยและพัฒนาองค์กรภาครัฐ (IRDP) มีผู้เข้ารับการอบรม จํานวน ๑๕ คน ณ ห้องราชดําริ ชั้น ๑๒ โรงแรมอีสติน แกรนด์ สาทร กรุงเทพมหานคร
การอบรมหลักสูตรดังกล่าวฯ จัดขึ้นเพื่อพัฒนาศักยภาพของผู้มีหน้าที่ปฏิบัติงานด้านกฎหมาย และสร้างความรู้ความเข้าใจในภาพรวมทางด้านกฎระเบียบของประเทศ รวมถึงพัฒนาทักษะที่จําเป็นต่อการดําเนินงาน และโครงการหรือปฏิบัติหน้าที่ที่เกี่ยวข้องด้านกฎระเบียบให้แก่หน่วยงานต้นสังกัดได้อย่างมีประสิทธิภาพ และเปิดโอกาสให้ผู้มีหน้าที่ปฏิบัติงานด้านกฎหมายของแต่ละองค์กร ได้มีโอกาสแลกเปลี่ยนความรู้ สร้างสัมพันธภาพซึ่งกันและกัน เพื่อประโยชน์ในการแลกเปลี่ยนข้อมูล แนวคิด และความร่วมมือกันในอนาคต รวมทั้งสร้างวิสัยทัศน์สําหรับผู้ปฏิบัติงาน ในการปฏิบัติตามกฎระเบียบอย่างถูกต้อง ตลอดจนสามารถบูรณาการองค์ความรู้ที่ได้รับไปปรับใช้ให้เกิดประโยชน์ต่อการทํางานในองค์กรของตนได้อย่างมีประสิทธิภาพ
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งว่า รัฐธรรมนูญแห่งราชอาณาจักรไทย พุทธศักราช ๒๕๖๐ มีความเปลี่ยนแปลงต่อความคาดหวังของนักกฎหมายภาครัฐค่อนข้างมาก โดยเฉพาะมาตรา ๗๗ ที่กําหนดให้ รัฐพึงมีกฎหมายเท่าที่จําเป็น ไม่ว่าท่านจะมาจากหน่วยงานใด ท่านต้องดูความจําเป็นของกฎหมาย ให้มีการทบทวน และประเมินผลสัมฤทธิ์ มองสิทธิและประโยชน์ของประชาชนเป็นสําคัญ รวมทั้งให้ตระหนักถึงหน้าที่ของการเป็นนักกฎหมายที่ดี ทั้งนี้ หลักสูตร นักกฎหมายภาครัฐ ๔.๐ เป็นหลักสูตรที่มีคุณภาพ และประสิทธิภาพ จึงหวังเป็นอย่างยิ่งว่าผู้เข้ารับการอบรมทุกท่านจะได้แลกเปลี่ยนมุมมอง ประสบการณ์ และองค์ความรู้ด้านกฎหมาย แล้วนําสิ่งที่ได้รับจากการอบรมในครั้งนี้ไปพัฒนาและทําประโยชน์เพื่อประชาชนและประเทศชาติให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการสัมมนาเพื่อเผยแพร่แผนแม่บทการบริหารงานยุติธรรมแห่งชาติ ฉบับที่ ๔ (พ.ศ.๒๕๖๖-๒๕๖๙)
วันศุกร์ที่ 31 มีนาคม 2566
31/03/2566
ปลัดกระทรวงยุติธรรม เปิดการสัมมนาเพื่อเผยแพร่แผนแม่บทการบริหารงานยุติธรรมแห่งชาติ ฉบับที่ ๔ (พ.ศ.๒๕๖๖-๒๕๖๙)
ปลัดกระทรวงยุติธรรม เปิดการสัมมนาเพื่อเผยแพร่แผนแม่บทการบริหารงานยุติธรรมแห่งชาติ ฉบับที่ ๔ (พ.ศ.๒๕๖๖-๒๕๖๙)
ในวันศุกร์ที่ ๓๑ มีนาคม ๒๕๖๖ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานเปิดการสัมมนาเพื่อเผยแพร่แผนแม่บทการบริหารงานยุติธรรมแห่งชาติ ฉบับที่ ๔ (พ.ศ.๒๕๖๖-๒๕๖๙) โดยมีพันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายชัยวัฒน์ ร่างเล็ก รองผู้อํานวยการสํานักงานกิจการยุติธรรม นายชาตรี จันทร์เพ็ญ รองผู้อํานวยการสํานักงานกิจการยุติธรรม นายนิทัศน์ แสงวัฒนะ ผู้อํานวยการกองนโยบายและประสานแผนกระบวนการยุติธรรม ผู้แทนจากหน่วยงานในสังกัดกระทรวงยุติธรรม หน่วยงานในกระบวนการยุติธรรม และหน่วยงานที่เกี่ยวข้อง รวม ๔๕ หน่วยงาน ประมาณ ๘๐ คน เข้าร่วมฯ ณ โรงแรมมิราเคิล แกรนด์ คอนเวนชั่น กรุงเทพมหานคร
การสัมมนาฯ ในครั้งนี้ จัดขึ้นโดยสํานักงานกิจการยุติธรรม เพื่อเป็นกลไกสําคัญในการเผยแพร่แผนแม่บทการบริหารงานยุติธรรมแห่งชาติ ฉบับที่ ๔ ให้แก่หน่วยงานในกระบวนการยุติธรรม และหน่วยงานที่เกี่ยวข้องรับทราบถึงสาระสําคัญ เป้าหมาย ตลอดจนแนวทางการดําเนินงาน และการขับเคลื่อนแผนแม่บทฯ ไปสู่การปฏิบัติได้อย่างเป็นรูปธรรม รวมถึงทิศทางการพัฒนากระบวนการยุติธรรมในอีก ๔ ปีข้างหน้า โดยผ่านการถ่ายทอดของวิทยากรผู้ทรงคุณวุฒิ การร่วมกันให้ข้อเสนอแนะ และแลกเปลี่ยนแนวคิด เพื่อพัฒนากระบวนการยุติธรรมของผู้แทนจากส่วนราชการ
ปลัดกระทรวงยุติธรรม กล่าวว่า แผนแม่บทการบริหารงานยุติธรรมแห่งชาติ เป็นสิ่งที่จะเป็นตัวกําหนดทิศทาง ในการบริหารงานยุติธรรมต่อไปในอนาคต แผนที่ขับเคลื่อนไปสู่เป้าหมายในทิศทางเดียวกัน ด้วยวิธีการที่คล้ายคลึงกันในกระบวนการงานยุติธรรม เพราะฉะนั้นความสําคัญของแผนแม่บทฯ ที่จัดสัมมนาขึ้นในวันนี้จะไม่ใช่การเผยแพร่ เพื่อให้เป็นการรับรู้ถึงสาระสําคัญเพียงอย่างเดียว แต่จะให้เกิดประโยชน์สูงสุดนั้น ถ้าหากว่าผู้นําการสัมมนาฯ ได้ชี้แนะต่อการพัฒนากระบวนการยุติธรรม เพื่อให้ผู้เข้าร่วมได้รับทราบถึงสิ่งที่ซ่อนอยู่ในเนื้อหาของแผนแม่บทฯ กับสิ่งที่เรามุ่งประสงค์ร่วมกัน ได้แลกเปลี่ยนข้อคิดเห็น ข้อเสนอแนะของผู้แทนจากทุกส่วนงานในการบริหารงานยุติธรรม ซึ่งจะทําให้แผนแม่บทการบริหารงานยุติธรรมแห่งชาติฉบับนี้ มีประสิทธิภาพมากยิ่งขึ้นต่อไป
รัฐบาลไทย-ข่าวทำเนียบรัฐบาล-เตือน! ผู้มีบัตรสวัสดิการแห่งรัฐรายเก่า เร่งใช้สิทธิก่อนหมดเขต ภายใน 4 ทุ่มวันนี้
วันศุกร์ที่ 31 มีนาคม 2566
เตือน! ผู้มีบัตรสวัสดิการแห่งรัฐรายเก่า เร่งใช้สิทธิก่อนหมดเขต ภายใน 4 ทุ่มวันนี้
.....
แจ้งเตือนประชาชนผู้มีบัตรสวัสดิการแห่งรัฐปัจจุบัน ที่ผ่านเกณฑ์ลงทะเบียนตามโครงการบัตรสวัสดิการแห่งรัฐ เมื่อปี 60 - 61 จํานวนกว่า 13.1 ล้านราย รีบใช้สิทธิสวัสดิการแห่งรัฐ เป็นวันสุดท้ายในวันนี้ (31 มี.ค. 66) ภายในเวลา 22.00 น.
.
ส่วนกรณีบัตรสวัสดิการแห่งรัฐ ที่ยังมีเงินเหลืออยู่ในกระเป๋าเงินอิเล็กทรอนิกส์ (e-Money) สามารถดําเนินการดังนี้
• ถอนเงิน e-Money ได้ที่ตู้ ATM ของธนาคารกรุงไทย จํากัด (มหาชน) และที่สาขาของธนาคารกรุงไทยฯ
• ใช้เงินดังกล่าวในการชําระค่าสินค้าและบริการผ่านเครื่องรับชําระเงินที่รับจ่ายเงิน (EDC) และแอปพลิเคชัน “ถุงเงิน” ที่ร้านธงฟ้าฯ และร้านอื่น ๆ ตามที่กระทรวงพาณิชย์กําหนด ได้จนถึงวันที่ 27 ก.ย. 66
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เร่งแก้ปัญหาไกด์ต่างชาติแย่งงานคนไทย ย้ำ! บังคับใช้กฎหมายเข้มงวด ตรวจเจอจับ - ปรับ ดำเนินคดี
วันศุกร์ที่ 31 มีนาคม 2566
เร่งแก้ปัญหาไกด์ต่างชาติแย่งงานคนไทย ย้ํา! บังคับใช้กฎหมายเข้มงวด ตรวจเจอจับ - ปรับ ดําเนินคดี
.....
จากกรณีพบชาวต่างชาติเข้ามาทํางานเป็นมัคคุเทศก์ (ไกด์นําเที่ยว) และแย่งงานมัคคุเทศก์ชาวไทยนั้น ล่าสุด กระทรวงแรงงาน กระทรวงการท่องเที่ยวและกีฬา สํานักงานตํารวจแห่งชาติ ได้เร่งกวดขันและบังคับใช้กฎหมายอย่างเข้มงวดกับผู้ที่ไม่ปฏิบัติตามกฎหมายของประเทศไทย รวมถึงสื่อสารกับนักท่องเที่ยวต่างชาติ ทราบถึงอาชีพที่เป็นอาชีพสงวนของคนไทย ห้ามต่างชาติทํา และแจ้งให้ทราบถึงโทษที่ฝ่าฝืนด้วย
.
พร้อมขอความร่วมมือประชาชนร่วมกันเป็นหูเป็นตา แจ้งเบาะแสแก่เจ้าหน้าที่ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 02 354 1729 หรือ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือ ที่สายด่วนกระทรวงแรงงาน โทร.1506 กด 2 หรือสายด่วน 1694 กรมการจัดหางาน เพื่อประสานงานกับหน่วยงานเกี่ยวข้องดําเนินการตามกฎหมายต่อไป
.
เนื่องจากมัคคุเทศก์หรืองานจัดนําเที่ยวเป็นอาชีพที่ผู้ประกอบวิชาชีพต้องมีสัญชาติไทยเท่านั้น ห้ามคนต่างชาติทําโดยเด็ดขาด หากคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 - 50,000 บาท และถูกส่งกลับประเทศทันที รวมทั้งจะถูกห้ามไม่ให้ห้ามขอใบอนุญาตทํางานเป็นเวลา 2 ปี
.
ส่วนนายจ้างหรือสถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 - 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาท ต่อคนต่างด้าวที่จ้างหนึ่งคน และจะถูกห้ามจ้างคนต่างด้าวทํางานเป็นเวลา 3 ปี
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ประชุมศูนย์ติดตามและแก้ไขปัญหาภัยพิบัติด้านการเกษตร รับทราบสถานการณ์น้ำ และการบริหารจัดการน้ำในช่วงฤดูแล้ง
วันศุกร์ที่ 31 มีนาคม 2566
รองปลัดกระทรวงเกษตรและสหกรณ์ ประชุมศูนย์ติดตามและแก้ไขปัญหาภัยพิบัติด้านการเกษตร รับทราบสถานการณ์น้ํา และการบริหารจัดการน้ําในช่วงฤดูแล้ง
รองปลัดกระทรวงเกษตรและสหกรณ์ ประชุมศูนย์ติดตามและแก้ไขปัญหาภัยพิบัติด้านการเกษตร รับทราบสถานการณ์น้ํา และการบริหารจัดการน้ําในช่วงฤดูแล้ง เตรียมการลงพื้นที่ติดตามสถานการณ์และสร้างความเข้าใจแก่เกษตรกรในพื้นที่อย่างใกล้ชิด
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมศูนย์ติดตามและแก้ไขปัญหาภัยพิบัติด้านการเกษตร ครั้งที่ 2/2566 โดยมี นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และหน่วยงานในสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ และผ่านสื่ออิเล็กทรอนิกส์ (VDO Conference)
ทั้งนี้ ที่ประชุมได้รับทราบสถานการณ์น้ํา และการบริหารจัดการน้ําในช่วงฤดูแล้ง โดยปริมาณน้ําต้นทุนฤดูแล้งปี 2565/66 มีจํานวน 43,740 ล้าน ลบ.ม. (แผนจัดสรรน้ําฤดูแล้ง 27,685 ล้าน ลบ.ม./ สํารองน้ําต้นฤดูฝน 16,055 ล้าน ลบ.ม.) ปริมาณน้ําเก็บกักทั้งประเทศ (ข้อมูล ณ วันที่ 1 พ.ย. 2565) จํานวน 64,418 ล้าน ลบ.ม. หรือคิดเป็นร้อยละ 84 และรับทราบผลการเพาะปลูกพืชฤดูแล้ง ปี 2565/66 โดยพื้นที่ปลูกข้าวรอบ 2 เกินกว่าแผน รวม 44 จังหวัด พื้นที่ปลูกข้าวเกินกว่าแผนรวม 0.97 ล้านไร่ โดยได้ทําหนังสือนําเรียนรัฐมนตรีว่าการกระทรวงเกษตรและสหกรณ์ และปลัดกระทรวงเกษตรและสหกรณ์ ทราบแล้ว รวมทั้งแจ้งหน่วยงานที่เกี่ยวข้อง ทั้งกรมชลประทาน กรมส่งเสริมการเกษตร สํานักตรวจราชการ และเกษตรและสหกรณ์จังหวัด ที่มีผลการปลูกข้าว (รอบ 2) เกินแผน เพื่อลงพื้นที่ติดตามสถานการณ์ สร้างความเข้าใจ และขอความร่วมมือเกษตรกรให้ลดและงดการปลูกข้าวต่อเนื่อง รวมถึงบริหารจัดการสถานการณ์ให้เป็นไปตามแผน สถานการณ์และแนวทางการบริหารจัดการศัตรูพืช สถานการณ์และการป้องกันโรคลัมปีสกิน ความก้าวหน้าการให้ความช่วยเหลือผู้ที่ได้รับผลกระทบจากสถานการณ์อุทกภัย วาตภัย นอกจากนี้ ยังได้เน้นย้ําให้หน่วยงานที่เกี่ยวข้องดําเนินการตามแนวทางการป้องกันและแก้ไขปัญหาการเผาในพื้นที่เกษตรกรรม ปี 2565/66 ต่อไป
รัฐบาลไทย-ข่าวทำเนียบรัฐบาล-รองอธิบดีกรมท่าอากาศยาน ด้านมาตรฐาน ตรวจเยี่ยมการปฏิบัติงานของเจ้าหน้าที่ท่าอากาศยานลำปาง
วันศุกร์ที่ 31 มีนาคม 2566
รองอธิบดีกรมท่าอากาศยาน ด้านมาตรฐาน ตรวจเยี่ยมการปฏิบัติงานของเจ้าหน้าที่ท่าอากาศยานลําปาง
.....
เมื่อวันพฤหัสบดีที่ 30 มีนาคม 2566 นายเกียรติชัย ชัยเรืองยศ รองอธิบดีกรมท่าอากาศยาน
ด้านมาตรฐานกระทรวงคมนาคม ตรวจเยี่ยมการปฏิบัติงานของเจ้าหน้าที่ท่าอากาศยานลําปาง รวมถึงการเตรียมความพร้อมรองรับการเดินทางของผู้โดยสารในช่วงเทศกาลสงกรานต์ 2566 และเป็นประธานการประชุมหารือและติดตามการดําเนินงานท่าอากาศยานในกํากับดูแล ท่าอากาศยานภาคเหนือ 10 แห่ง ครั้งที่ 2/2566
โดยมีนางนวพร มีวาสนา ผู้อํานวยการท่าอากาศยานลําปาง เจ้าหน้าที่ท่าอากาศยานลําปาง เข้าร่วมการประชุม พร้อมด้วยผู้อํานวยการท่าอากาศยานภาคเหนือและเจ้าหน้าที่เข้าร่วมการประชุมผ่านระบบ Zoom Cloud Meeting
ในการนี้รองอธิบดีกรมท่าอากาศยาน ด้านมาตรฐาน ได้กําชับถึงการปฏิบัติงานตามนโยบายของรัฐมนตรีว่าการกระทรวงคมนาคม ด้านการขนส่งทางอากาศ ถึงการเร่งพัฒนาท่าอากาศยานภูมิภาคเป็นศูนย์กลางรวบรวม/กระจายสินค้าเกษตร การจัดตั้งศูนย์จัดจําหน่ายสินค้า OTOP การพัฒนาท่าอากาศยานเพื่อเพิ่มขีดความสามารถในการรองรับนักท่องเที่ยว การพัฒนาระบบการเดินอากาศเพื่อเพิ่มประสิทธิภาพการขนส่งทางอากาศ รวมถึงการบูรณาการความร่วมมือระหว่างหน่วยงานที่เกี่ยวข้องเพื่อยกระดับมาตรฐานอุตสาหกรรมการบิน
จากนั้นรองอธิบดีกรมท่าอากาศยานได้ลงพื้นที่ท่าอากาศยานลําปางเพื่อตรวจความพร้อมของเจ้าหน้าที่ อุปกรณ์อํานวยความสะดวกภายในท่าอากาศยาน รวมถึงระบบการรักษาความปลอดภัย ในการเตรียมความพร้อมรับผู้โดยสารที่จะเดินทางในช่วงเทศกาลสงกรานต์ 2566
รัฐบาลไทย-ข่าวทำเนียบรัฐบาล-การประชุมเตรียมการสำหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ))
วันศุกร์ที่ 31 มีนาคม 2566
31/03/2566
การประชุมเตรียมการสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ))
การประชุมเตรียมการสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ))
ในวันพฤหัสบดีที่ ๓๐ มีนาคม ๒๕๖๖ เวลา ๑๓.๓๐ น. พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธานการประชุมเตรียมการสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ)) ณ ห้องประชุมกระทรวงยุติธรรม ๕-๐๑ อาคารกระทรวงยุติธรรม พร้อมผู้แทนหน่วยงานที่เกี่ยวข้องเข้าร่วมการประชุม โดยนางสาวอทิตยา ทองบุญ ผู้อํานวยการกองการต่างประเทศ สํานักงานปลัดกระทรวงยุติธรรม ทําหน้าที่ฝ่ายเลขานุการ
การประชุม ฯ ในวันนี้มีวัตถุประสงค์เพื่อขอรับท่าทีไทยและหารือเกี่ยวกับบทบาทและการแบ่งภารกิจระหว่างหน่วยงานที่เกี่ยวข้องสําหรับเตรียมการด้านสารัตถะและด้านอื่น ๆ ในการประชุม CCPCJ สมัยที่ ๓๒ ซึ่งมีกําหนดจัดขึ้นระหว่างวันที่ ๒๒-๒๖ พฤษภาคม ๒๕๖๖ โดยกําหนดหัวข้ออภิปรายหลักคือ “Enhancing the functioning of the criminal justice system to ensure access to justice and to realize a safe and secure society” (การยกระดับกลไกการดําเนินกระบวนการยุติธรรมทางอาญาเพื่อรับประกันการเข้าถึงกระบวนการยุติธรรมและสร้างความตระหนักถึงสังคมที่ปลอดภัยและมั่นคง) ในรูปแบบผสม (Hybrid format)
ทั้งนี้ ที่ประชุมได้ร่วมพิจารณาประเด็นต่าง ๆ เช่น การกําหนดท่าทีและการจัดทําถ้อยแถลงของหน่วยงานไทยตามวาระการประชุม การกําหนดองค์ประกอบของคณะผู้แทนไทย การพิจารณาบทบาทของไทยในช่วงการอภิปรายหลัก (Thematic discussion) การพิจารณาเสนอร่างข้อมติของไทย การพิจารณาร่วมอุปถัมภ์ข้อเสนอของประเทศหรือองค์กรระหว่างประเทศระหว่างการประชุม CCPCJ สมัยที่ ๓๒ และการพิจารณาหัวข้อหลัก ระเบียบวาระ และหัวข้อสําหรับการประชุมเชิงปฏิบัติการในการประชุม Crime Congress ครั้งที่ ๑๕ โดยที่ประชุมเห็นชอบตามข้อเสนอของฝ่ายเลขานุการฯ และมอบหมายให้ประสานกระทรวงการต่างประเทศและผู้แทนหน่วยงานที่เกี่ยวข้องเพื่อดําเนินการตามกําหนดระยะเวลาต่อไป
รัฐบาลไทย-ข่าวทำเนียบรัฐบาล-รฟม. จัดกิจกรรม “จอดปุ๊บ รับปั๊บ” ฟรีค่าเดินทาง MRT 200 บาท แก่ผู้สมัคร/ต่ออายุการใช้บริการที่จอดรถ MRT สายสีม่วง แบบรายเดือน ผ่าน Application MRTA Parking
วันศุกร์ที่ 31 มีนาคม 2566
รฟม. จัดกิจกรรม “จอดปุ๊บ รับปั๊บ” ฟรีค่าเดินทาง MRT 200 บาท แก่ผู้สมัคร/ต่ออายุการใช้บริการที่จอดรถ MRT สายสีม่วง แบบรายเดือน ผ่าน Application MRTA Parking
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานผู้กํากับดูแลการให้บริการรถไฟฟ้ามหานคร สายฉลองรัชธรรม หรือ MRT สายสีม่วง ได้ดําเนินการจัดกิจกรรม “จอดปุ๊บ รับปั๊บ” มอบสิทธิพิเศษให้แก่ผู้ที่สมัครหรือต่ออายุการใช้บริการจอดรถแบบรายเดือน ณ อาคารจอดแล้วจร MRT สายสีม่วง ผ่าน Application MRTA Parking ตั้งแต่วันที่ 1 - 30 เมษายน 2566 โดยจะได้รับคูปองเติมเงิน (Top up Voucher) มูลค่าการเดินทาง 200 บาท เพื่อใช้เดินทางในระบบรถไฟฟ้า MRT ซึ่งผู้ใช้บริการสามารถนําคูปอง
เติมเงินดังกล่าวมาใช้ในการชําระเงิน เพื่อเป็นส่วนลดการซื้อ เติมเงินหรือเติมเที่ยวเดินทางในบัตรโดยสาร ณ ห้องออกบัตรโดยสารสถานีรถไฟฟ้า MRT สายสีม่วง ทุกสถานี ตั้งแต่วันที่ 1 เมษายน - 31 พฤษภาคม 2566
สําหรับ กิจกรรม “จอดปุ๊บ รับปั๊บ” นี้ เป็นกิจกรรมที่จัดขึ้นเพื่อส่งเสริมให้ประชาชนเลือกเดินทางด้วยรถไฟฟ้าเพิ่มมากขึ้น สอดคล้องตามนโยบายของกระทรวงคมนาคมในการส่งเสริมให้ประชาชนหันมาใช้บริการระบบขนส่งสาธารณะที่เป็นมิตรต่อสิ่งแวดล้อมแทนการใช้รถยนต์ส่วนบุคคล เพื่อบรรเทาปัญหาการจราจรและลดฝุ่นละออง PM 2.5 ซึ่งประชาชนสามารถนํารถยนต์ส่วนบุคคลมาจอดและเดินทางต่อด้วยรถไฟฟ้า MRT ที่สะดวก รวดเร็ว ปลอดภัย และกําหนดเวลาได้ โดยมีอาคารจอดแล้วจรในเส้นทางรถไฟฟ้า MRT สายสีม่วง จํานวน 4 แห่ง ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1
ซึ่ง รฟม. ได้จัดเตรียมสิ่งอํานวยความสะดวกไว้บริการ เพื่อให้คนทุกคนสามารถเข้าถึงบริการได้อย่างเท่าเทียม ทั้งนี้ ผู้ใช้บริการหรือประชาชนทั่วไปที่สนใจสามารถดาวน์โหลด Application MRTA Parking ได้ทั้งระบบ ปฏิบัติการแบบ android และ ios ซึ่งนอกจากผู้ใช้บริการจะสามารถสมัครและต่ออายุการใช้บริการจอดรถยนต์รายเดือนแบบออนไลน์ได้แล้ว ยังสามารถชําระค่าบริการจอดรถแบบรายเดือนได้ “ครบจบภายในแอปเดียว” ตลอดจนสามารถรับทราบข้อมูลที่จอดรถว่างและข้อมูลประชาสัมพันธ์ของ รฟม. ได้อีกหนึ่งช่องทาง
สอบถามรายละเอียดเพิ่มเติมได้ที่ กองการตลาดและลูกค้าสัมพันธ์ ฝ่ายพัฒนาธุรกิจ โทร 0 2716 4000 ต่อ 2342 และ กองบริหารอาคารจอดรถ ฝ่ายพัฒนาธุรกิจโทร. 0 2513 1895 หรือ Line@mrtaparking รวมถึงติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมงาน “เปิดบ้านแนะนำ TIJ Common Ground” เปิดพื้นที่แลกเปลี่ยนเรียนรู้ในมิติที่หลากหลายของความยุติธรรม
วันศุกร์ที่ 31 มีนาคม 2566
31/03/2566
ปลัดกระทรวงยุติธรรม ร่วมงาน “เปิดบ้านแนะนํา TIJ Common Ground” เปิดพื้นที่แลกเปลี่ยนเรียนรู้ในมิติที่หลากหลายของความยุติธรรม
ปลัดกระทรวงยุติธรรม ร่วมงาน “เปิดบ้านแนะนํา TIJ Common Ground” เปิดพื้นที่แลกเปลี่ยนเรียนรู้ในมิติที่หลากหลายของความยุติธรรม
ในวันอังคารที่ ๒๘ มีนาคม ๒๕๖๖ เวลา ๑๓.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมงาน “TIJ COMMON GROUND” จัดขึ้นโดยสถาบันเพื่อการยุติธรรมแห่งประเทศไทย โดยมี ดร.พิเศษ สอาดเย็น ผู้อํานวยการสถาบันเพื่อการยุติธรรมแห่งประเทศไทย (TIJ) ที่ปรึกษา คณะผู้บริหาร เจ้าหน้าที่ เครือข่ายของสถาบันฯ และตัวแทนกลุ่มเป้าหมาย เข้าร่วมฯ ณ อาคารสถาบันเพื่อการยุติธรรมแห่งประเทศไทย (TIJ)
กิจกรรมดังกล่าว สถาบันเพื่อการยุติธรรมแห่งประเทศไทย หรือ TIJ ได้เปิดพื้นที่สาธารณะ "TIJ COMMON GROUND" เพื่อชวนแลกเปลี่ยนแบ่งปันความคิดเห็นในมิติที่หลากหลายของความยุติธรรม ผ่านกิจกรรมสร้างสรรค์ ที่ทุกคนสามารถเข้าร่วมได้ เพื่อขับเคลื่อนสังคมแห่งความเป็นธรรม พร้อมจัดกิจกรรมครั้งแรกในธีม "Rethinking Myths of Justice ยุติธรรม...ตามที่คุณเชื่อ(?)" นําเสนอมุมมองความยุติธรรมที่เป็นภาพจําของประชาชนทั่วไป ในหัวข้อแรก “ความยุติธรรมมีราคาที่ต้องจ่าย” ในวันที่ ๒๘ และ ๓๐ มีนาคม ๒๕๖๖ นี้ และมีนิทรรศการตั้งแต่วันนี้ ไปจนถึงช่วงปลายเดือนเมษายน ๒๕๖๖ นี้
รัฐบาลไทย-ข่าวทำเนียบรัฐบาล-ปลัดบุญชอบ สั่ง กสร. ตรวจสอบความปลอดภัยทันที เหตุลูกจ้างถูกเครื่องจักรกระแทกศีรษะเสียชีวิต จ.ระยอง
วันพฤหัสบดีที่ 30 มีนาคม 2566
30/03/2566
ปลัดบุญชอบ สั่ง กสร. ตรวจสอบความปลอดภัยทันที เหตุลูกจ้างถูกเครื่องจักรกระแทกศีรษะเสียชีวิต จ.ระยอง
ปลัด รง. สั่ง กสร. ตรวจสอบความปลอดภัยในการทํางานพร้อมหาข้อเท็จจริงทันที กรณีลูกจ้างถูกเครื่องจักรกระแทกศีรษะเสียชีวิตที่ จ.ระยอง พร้อมเตือนนายจ้าง ลูกจ้างให้ปฏิบัติตามกฎหมายความปลอดภัย อาชีวอนามัย และสภาพแวดล้อมในการทํางาน เพื่อป้องกันการเกิดเหตุซ้ําอีก
นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า ตนได้รับรายงานสถานการณ์ด้านแรงงานที่สําคัญจากสํานักงานสวัสดิการและคุ้มครองแรงงานจังหวัดระยอง ว่าเกิดเหตุลูกจ้างถูกเครื่องจักรกระแทกศีรษะเสียชีวิต จึงได้สั่งการให้กรมสวัสดิการและคุ้มครองแรงงาน (กสร.) ลงพื้นที่ตรวจสอบหาสาเหตุ รวมถึงความปลอดภัย อาชีวอนามัย และสภาพแวดล้อมในการทํางานภายในโรงงานพร้อมสอบข้อเท็จจริงด้านความปลอดภัย ในเบื้องต้นพนักงานตรวจความปลอดภัยสํานักงานสวัสดิการและคุ้มครองแรงงานจังหวัดระยอง และศูนย์ความปลอดภัยในการทํางานเขต 2 (ชลบุรี) รายงานว่า สถานที่เกิดเหตุเป็นโรงงานประกอบกิจการผลิตและจําหน่ายยางรถยนต์ ตั้งอยู่ในพื้นที่หมู่ 6 ต.มาบยางพร อ.ปลวกแดง จ.ระยอง เหตุเกิดเมื่อวันที่ 28 มีนาคม 2566 เวลา 19.20 น. ขณะที่นาย ZHANG KEYI อายุ 35 ปี สัญชาติจีน ลูกจ้าง ทํางานในตําแหน่งช่างซ่อมบํารุง หลังดําเนินการซ่อมบํารุงสายพานลําเลียงผ้าใบของเครื่องตัดผ้าใบเสร็จ ได้นั่งลงบริเวณเครื่องจักรเพื่อตรวจสอบว่าสายพานลําเลียงผ้าใบมีการสวิงหรือไม่ แต่เครื่องจักรในส่วนเครื่องหนีบผ้าใบกลับเริ่มทํางาน ทําให้กระแทกโดนศีรษะของลูกจ้างชนเข้ากับแผงกั้นเครื่องจักรอย่างแรง นายจ้างได้ส่งตัวไปรักษาที่โรงพยาบาลปลวกแดงและเสียชีวิตในเวลาต่อมา ทั้งนี้ ตนต้องขอแสดงความเสียใจกับครอบครัวของลูกจ้างผู้เสียชีวิตต่อเหตุการณ์ที่เกิดขึ้น เบื้องต้น สํานักงานประกันสังคมจังหวัดระยองจะเร่งดําเนินการให้ครอบครัว ทายาทของลูกจ้างผู้เสียชีวิต ได้รับสิทธิประโยชน์จากกองทุนเงินทดแทน เป็นเงินค่าทําศพ 50,000 บาท เงินทดแทนกรณีเสียชีวิตร้อยละ 70 ของค่าจ้างระยะเวลา 10 ปี เป็นเงิน 1,680,000 บาท เงินบําเหน็จชราภาพกรณีเสียชีวิต 16,035 บาท รวมทั้งสิ้น 1,746,035 บาท ในส่วนสาเหตุของการเกิดอุบัติเหตุและการดําเนินการด้านความปลอดภัยได้มอบให้กรมสวัสดิการและคุ้มครองแรงงานดําเนินการตามตามอํานาจหน้าที่ต่อไป ตนอยากเน้นย้ําไปถึงนายจ้าง ลูกจ้างให้ปฏิบัติตามกฎหมายความปลอดภัย อาชีวอนามัย และสภาพแวดล้อมในการทํางานอย่างเคร่งครัด เพื่อป้องกันไม่ให้เกิดเหตุเช่นนี้อีก
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจความปลอดภัยสํานักงานสวัสดิการและคุ้มครองแรงงานจังหวัดระยอง และศูนย์ความปลอดภัยในการทํางานเขต 2 (ชลบุรี) จะเชิญนายจ้างและผู้ที่เกี่ยวข้องมาพบเพื่อสอบข้อเท็จจริงเพิ่มเติมในวันที่ 4 เมษายน 2566 ว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐาน กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ.2564 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานหรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีที่หนี้ครัวเรือนไทยมีแนวโน้มลดลง มุ่งร่วมมือกับทุกภาคส่วนรักษาเสถียรภาพระบบการเงิน
วันพฤหัสบดีที่ 30 มีนาคม 2566
​โฆษกรัฐบาลเผย นายกฯ ยินดีที่หนี้ครัวเรือนไทยมีแนวโน้มลดลง มุ่งร่วมมือกับทุกภาคส่วนรักษาเสถียรภาพระบบการเงิน
พร้อมส่งเสริมแนวทางแก้ไขอย่างยั่งยืน
วันนี้ (30 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งร่วมมือกับทุกภาคส่วนรักษาเสถียรภาพระบบการเงินและเศรษฐกิจไทย และยินดีที่นักเศรษฐศาสตร์คาดการณ์แนวโน้มหนี้ครัวเรือนไทยปี 2566 จะชะลอตัวลงต่อเนื่อง
โฆษกประจําสํานักนายกรัฐมนตรีกล่าวว่า ศูนย์วิจัยกสิกรไทยได้คาดการณ์หนี้ครัวเรือนของไทยจะลดลงต่อเนื่อง โดยมาจากปัจจัยสําคัญ ได้แก่ 1) ทิศทางดอกเบี้ยของไทยที่ยังคงเป็นขาขึ้น ประชาชนรายย่อยและภาคครัวเรือนมีความระมัดระวังในการก่อหนี้ใหม่ รวมถึงสถาบันการเงินยังคงระมัดระวังความเสี่ยงด้านเครดิตของลูกหนี้บางกลุ่มอย่างต่อเนื่อง 2) แนวทางดูแลปัญหาหนี้ครัวเรือนของทางการไทย ซึ่งธนาคารแห่งประเทศไทยมีมาตรการและโครงการต่าง ๆ ทั้งการแก้ไขหนี้เดิมที่เน้นการปรับปรุงโครงสร้างหนี้ และการดูแลการก่อหนี้ก้อนใหม่ที่ในปี 2566 ซึ่งให้ความสําคัญเรื่องการดูแลความสามารถในการชําระคืนและไม่กระตุ้นการก่อหนี้โดยไม่จําเป็น
ทั้งนี้ ศูนย์วิจัยกสิกรไทยมองว่า สถานการณ์ดังกล่าวจะทําให้แนวโน้มหนี้ครัวเรือนต่อ GDP ของไทยที่เริ่มมีทิศทางทรงตัวหรือปรับตัวลดลง โดยชะลอลงต่อเนื่องเป็นปีที่สองมาอยู่ที่กรอบประมาณ 84.0-86.5% ในปี 2566 เทียบกับตัวเลขคาดการณ์สิ้นปี 2565 ที่ 86.8% และระดับ 90.1% ในปี 2564 ซึ่งการปรับตัวลดลงจะส่งผลกระทบในเชิงบวก โดยแม้สัดส่วนหนี้ครัวเรือนที่ลดลงอาจทําให้การบริโภคชะลอตัวในระยะสั้น แต่ก็จะส่งผลดีต่อเสถียรภาพของระบบการเงิน ตลอดจนการเติบโตของการบริโภคและเศรษฐกิจในระยะยาว
“นายกรัฐมนตรีมุ่งมั่นร่วมมือกับทุกภาคส่วนรักษาเสถียรภาพระบบการเงินและเศรษฐกิจไทยอย่างจริงจัง โดยในช่วงที่ผ่านมา หลายหน่วยงานมีมาตรการช่วยเหลือลูกหนี้ให้ทยอยปรับตัว หลุดพ้นจากปัญหาหนี้ที่ประสบอยู่ เช่น การปรับโครงสร้างหนี้ คลินิกแก้หนี้ และโครงการหมอหนี้เพื่อประชาชน นอกจากนี้ สํานักงานคณะกรรมการการศึกษาขั้นพื้นฐานก็เดินหน้าช่วยเหลือกลุ่มข้าราชการครูที่ประสบปัญหาหนี้สินสูง และกรมส่งเสริมสหกรณ์ได้เริ่มออกแบบมาตรการช่วยเหลือสมาชิกสหกรณ์และเกษตรกร เป็นต้น และสําหรับมาตรการล่าสุด ธนาคารแห่งประเทศไทยมีการจัดทําแนวทางการแก้ปัญหาหนี้ครัวเรือนอย่างยั่งยืน โดยจะมีกระบวนการรับฟังความเห็นจากผู้ที่เกี่ยวข้อง เพื่อให้การบังคับใช้สอดคล้องกับปัญหาของลูกหนี้แต่ละกลุ่ม รวมถึงสอดคล้องกับสถานการณ์เศรษฐกิจการเงิน ทั้งนี้ นายกรัฐมนตรีให้ความสําคัญกับการแก้ไขปัญหาหนี้สิน เพื่อดูแลทุกข์ สุข ของประชาชนทุกคน ให้มีชีวิตความเป็นอยู่ที่ดีขึ้น” นายอนุชาฯ กล่าว
ทั้งนี้ ในส่วนของ ธปท. เร่งผลักดันการแก้ไขปัญหาหนี้อย่างยั่งยืนตามแนวทางที่รัฐบาลวางไว้ โดยได้วางแผนการดําเนินการอย่างครบวงจร ถูกหลักการ ซึ่งทุกภาคส่วนต้องร่วมมือกัน ดังนี้
1. ปรับโครงสร้างหนี้เสียที่มีอยู่ในปัจจุบัน
2. ให้ลูกหนี้เห็นทางปิดจบหนี้ที่เป็นปัญหาเรื้อรัง
3. ออกเกณฑ์เพื่อให้เจ้าหนี้ปล่อยสินเชื่อด้วยความรับผิดชอบเพื่อไม่ให้หนี้ใหม่ที่เพิ่มขึ้นเป็นหนี้เสียหรือเรื้อรังในอนาคต
4. มีการต่าง ๆ มากขึ้น ติดตามข้อมูลให้ครอบคลุมลูกหนี้ หนี้ที่ยังไม่อยู่ในตัวเลขหนี้ครัวเรือน อาทิ หนี้ กยศ. สินเชื่อสหกรณ์อื่น และหนี้นอกระบบ
ธปท. เผยแพร่แนวทางการแก้ปัญหาหนี้ครัวเรือนอย่างยั่งยืน (bot.or.th)
รัฐบาลไทย-ข่าวทำเนียบรัฐบาล-พม. เปิด "โครงการเสริมพลังสตรีพิการสู่คุณภาพชีวิตที่เท่าเทียม"
วันพฤหัสบดีที่ 30 มีนาคม 2566
พม. เปิด "โครงการเสริมพลังสตรีพิการสู่คุณภาพชีวิตที่เท่าเทียม"
พม. เปิด "โครงการเสริมพลังสตรีพิการสู่คุณภาพชีวิตที่เท่าเทียม"
วันนี้ (30 มี.ค. 66) เวลา 08.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิด "โครงการเสริมพลังสตรีพิการสู่คุณภาพชีวิตที่เท่าเทียม" ภายใต้ธีมงาน “โอบอุ่น เพราะรักแบ่งปันได้" เพื่อมุ่งให้สตรีพิการ เด็กหญิงพิการ และประชาชนทุกกลุ่มในสังคม มีโอกาสในการเข้ามามีส่วนร่วมในกิจกรรมทางสังคม ด้วยการแสดงศักยภาพและนวัตกรรมด้านคนพิการ ตลอดจนการสานพลังความร่วมมือในการพัฒนาสังคมและสร้างคุณภาพชีวิตที่ดีของคนพิการ โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ กล่าวรายงาน พร้อมด้วยคณะผู้บริหารกระทรวง พม. เข้าร่วมงาน ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กทม.
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการพัฒนาสังคม การสร้างความเป็นธรรมและความเสมอภาคในสังคม และการส่งเสริมและพัฒนาคุณภาพและความมั่นคงในชีวิต สถาบันครอบครัว และชุมชน เพื่อขับเคลื่อนภารกิจให้เป็นไปตามวิสัยทัศน์ “ประชาชนเข้าถึงโอกาสและการคุ้มครองทางสังคมมีความมั่นคงในชีวิต” โดยเฉพาะกลุ่มเปราะบางที่ประสบปัญหาความเดือดร้อนทางสังคม สําหรับคนพิการจําเป็นต้องได้รับการคุ้มครอง การส่งเสริมสิทธิและสวัสดิการ การสร้างโอกาสและความเสมอภาค และการส่งเสริมความเท่าเทียม ซึ่งสอดคล้องกับอนุสัญญาว่าด้วยสิทธิคนพิการ (Convention on the Right of Person with Disabilities: CRPD)
นายอนุกูล กล่าวต่อไปว่า กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) ได้ขับเคลื่อน โครงการเสริมพลังสตรีพิการสู่คุณภาพชีวิตที่เท่าเทียม" ภายใต้ธีมงาน “โอบอุ่น เพราะรักแบ่งปันได้” เป็นโครงการสําคัญที่สอดคล้องกับกิจกรรมประจําเดือนมีนาคมของกระทรวง พม. ซึ่งเป็นเดือนแห่ง "วันสตรีสากล" เพื่อสร้างความตระหนักรู้ให้กับสังคม ครอบครัว ชุมชน เกี่ยวกับความรุนแรงในสังคมที่มีต่อสตรีพิการและเด็กหญิงพิการ รวมถึงประชาชนทุกกลุ่มเป้าหมายโดยมีเป้าหมายเพื่อให้ปัญหาความรุนแรงในสังคมลดลงอย่างมีนัยสําคัญ ด้วยการส่งเสริมให้เกิดพื้นที่ปลอดภัยจากความรุนแรงทุกรูปแบบในสังคม อีกทั้งสร้างความร่วมมือกันระหว่างภาคีเครือข่าย
นายอนุกูล กล่าวเพิ่มเติมว่า วันนี้ มีกิจกรรมที่น่าสนใจ ประกอบด้วย การเสวนาแลกเปลี่ยนมุมมอง “โอบอุ่น : พลังใจ ครอบครัว รอยยิ้ม คนพิการ” โดย คุณเขื่อน ภัทรดนัย เสตสุวรรณ และน้องธันย์ ณิชชารีย์ เป็นเอกชนะศักดิ์ (สาวน้อยคิดบวก) คุณเสาวลักษณ์ ทองก๊วย คณะกรรมการว่าด้วยสิทธิคนพิการแห่งสหประชาชาติ กล่าวในประเด็น “ความเสมอภาคกับบทบาทสตรีพิการ” พร้อมรับชมการแสดงศักยภาพน้องๆ เด็กพิการ รวมถึงสาระความรู้เกี่ยวกับ “แนวโน้มประชากรโลกและคุณภาพสตรีที่เท่าเทียม” โดย คุณดวงกมล พรชํานิ เจ้าหน้าที่อาวุโสด้านการบริหารจัดการโครงการ กองทุนประชากรแห่งสหประชาชาติ ประจําประเทศไทย (UNFPA) ตลอดจนการสาธิตการทํางานของพนักงานคนพิการ นวัตกรรมด้านคนพิการ อาทิ 1) "สุขใจ สบายจิต ใช้ชีวิตอย่างเป็นสุข ด้วยเครื่อง Biofeedback กับโรงพยาบาลศรีธัญญา กรมสุขภาพจิต" 2) ศูนย์บริการนักศึกษาพิการ มหาวิทยาลัยธรรมศาสตร์ (DSS TU) 3) บริษัท ตะวันแดง ดีซีเอ็ม จํากัด และ 4) บริษัท เซ็นทรัล เรสตอรองส์ กรุ๊ป จํากัด
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-ธ.ก.ส. เพิ่มช่องทางในการให้บริการทางการเงินผ่าน Banking Agent
วันพฤหัสบดีที่ 30 มีนาคม 2566
30/03/2566
ธ.ก.ส. เพิ่มช่องทางในการให้บริการทางการเงินผ่าน Banking Agent
ธ.ก.ส. เพิ่มช่องทางในการให้บริการฝากเงินสดผ่าน Banking Agent ของธนาคาร ได้แก่ เคาน์เตอร์ Lotus’s เคาน์เตอร์ Cenpay และ SABUY COUNTER เพื่ออํานวยความสะดวกให้ลูกค้า ธ.ก.ส. สามารถเข้าถึงบริการทางการเงินที่ง่ายมากขึ้นและไม่จําเป็นต้องเดินทางไปสาขา
ธนาคารเพื่อการเกษตรและสหกรณ์การเกษตร (ธ.ก.ส.) เพิ่มช่องทางในการให้บริการฝากเงินสดผ่าน Banking Agent ของธนาคาร ได้แก่ เคาน์เตอร์ Lotus’s เคาน์เตอร์ Cenpay และ SABUY COUNTER เพื่ออํานวยความสะดวกให้ลูกค้า ธ.ก.ส. สามารถเข้าถึงบริการทางการเงินที่ง่ายมากขึ้นและไม่จําเป็นต้องเดินทางไปสาขา โดยมีเงื่อนไขในการรับฝากเงิน ดังนี้ 1) เคาน์เตอร์ Lotus’s รับฝากเงินสดเข้าบัญชีเงินฝากออมทรัพย์และบัญชีเงินฝากกระแสรายวัน วงเงินรับฝากขั้นต่ํา ตั้งแต่ 100 บาท สูงสุดไม่เกิน 20,000 บาทต่อรายการ (สูงสุดไม่เกิน 60,000 บาท ต่อหมายเลขบัตรประจําตัวประชาชน ต่อวัน) 2) เคาน์เตอร์ Cenpay Powered by บุญเติม ที่ท็อปส์และแฟมิลี่มาร์ท รับฝากเงินสดเข้าบัญชีเงินฝากออมทรัพย์และบัญชีเงินฝากกระแสรายวัน วงเงินไม่เกิน 20,000 บาทต่อรายการ (สูงสุดไม่เกิน 60,000 บาท ต่อบัญชี ต่อวัน) และ 3) SABUY COUNTER รับฝากเงินสดเข้าบัญชีเงินฝากออมทรัพย์และบัญชีเงินฝากกระแสรายวัน วงเงินไม่เกิน 20,000 บาทต่อรายการ (สูงสุดไม่เกิน 40,000 บาท ต่อบัญชี ต่อวัน) โดยทั้ง 3 ช่องทางดังกล่าว มีอัตราค่าบริการ 15 บาทต่อรายการ และเปิดให้บริการแล้วตั้งแต่บัดนี้เป็นต้นไป ที่ Lotus’s ท็อปส์ แฟมิลี่มาร์ท และ SABUY COUNTER ทุกสาขา ทั่วประเทศ
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 1/2566
วันพฤหัสบดีที่ 30 มีนาคม 2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 1/2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 1/2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 1/2566
วันพฤหัสบดีที่ 30 มีนาคม 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการองค์การสะพานปลา ครั้งที่ 1/2566 ประจําเดือนมีนาคม 2566 ในฐานะกรรมการ(ผู้แทนกระทรวงเกษตรและสหกรณ์)ทณ ห้องประชุมองค์การสะพานปลา กรุงเทพมหานคร โดยมี นายอําพัน เวฬุตันติ เป็นประธานการประชุมฯ
ที่ประชุมได้ร่วมกันพิจารณาในประเด็น 1) แต่งตั้งเลขานุการและผู้ช่วยเลขานุการคณะกรรมการองค์การสะพานปลา 2) มอบหมายกรรมการลงนามสั่งจ่ายเช็คขององค์การสะพานปลา 3) มอบอํานาจผู้อํานวยการองค์การสะพานปลา , รองผู้อํานวยการองค์การสะพานปลา และพนักงานองค์การสะพานปลา เป็นผู้แทนคณะกรรมการองค์การสะพารปลา ในการทํานิติกรรมและดําเนินคดีกับบุคคลภายนอก 4) จัดทําแผนปฏิทินกําหนดการประชุมคณะกรรมการองค์การสะพานปลา ประจําปี 2566 5) แต่งตั้งกรรมการองค์การสะพานปลาร่วมเป็นกรรมการและกรรมการในคณะกรรมการและอนุกรรมการชุดย่อยขององค์การสะพานปลา (Committeer) 6) ขอความเห็นชอบการจัดสรรกําไรสุทธิ ประจําปีงบประมาณ 2564 ขององค์การสะพานปลา และ 7) ขอความเห็นชอบการจัดสรรกําไรสุทธิ ประจําปีงบประมาณ 2565 ขององค์การสะพานปลา
รัฐบาลไทย-ข่าวทำเนียบรัฐบาล-“เอนก” เสนอดึงประเทศเพื่อนบ้านเข้ามาเรียน-ทำงานในไทย พร้อมผลิตบุคลากรส่งออกหลักสูตรไทยไปทั่วโลก
วันพฤหัสบดีที่ 30 มีนาคม 2566
“เอนก” เสนอดึงประเทศเพื่อนบ้านเข้ามาเรียน-ทํางานในไทย พร้อมผลิตบุคลากรส่งออกหลักสูตรไทยไปทั่วโลก
“เอนก” เสนอดึงประเทศเพื่อนบ้านเข้ามาเรียน-ทํางานในไทย พร้อมผลิตบุคลากรส่งออกหลักสูตรไทยไปทั่วโลก
(1 มีนาคม 2566) สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) จัดประชุมคณะกรรมการอํานวยการ สอวช. ครั้งที่ 2/256 ณ ห้องประชุม 3B อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) และผ่านระบบออนไลน์ โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวง อว. เป็นประธานการประชุม
ดร.เอนก กล่าวว่า ปัจจุบันเราพยายามที่จะเน้นการศึกษาที่มีคุณภาพสอดคล้องกับความต้องการของประเทศหรือของโลก ซึ่งประเทศไทยมีจุดแข็งหลายอย่าง ในช่วง 9 เดือนที่ผ่านมาได้มีโอกาสหารือกับผู้บริหารมหาวิทยาลัยหลายแห่งของโลกพบว่า เขายอมรับในศักยภาพของประเทศไทย เช่น การท่องเที่ยว ด้านการโรงแรม ตลอดจนถึงการจัดการสาธารณสุข ซึ่งสิ่งเหล่านี้เราสามารถที่จะพัฒนาเป็นหลักสูตร และพัฒนากําลังคนส่งออกไปยังต่างประเทศได้ ขณะเดียวกัน ในปัจจุบันจํานวนนักศึกษาน้อยลงเนื่องจากประชากรในประเทศลดลงอย่างต่อเนื่อง เราจึงต้องให้ความสําคัญกับการดึงบุคลากรจากประเทศเพื่อนบ้าน ทั้ง ลาว กัมพูชา พม่า ไทยใหญ่ อินเดีย บังคลาเทศ เข้ามาศึกษาในประเทศไทยให้เพิ่มมากขึ้นด้วย และเพื่อเป็นการพัฒนาทรัพยากรมนุษย์โดยอาศัยจุดเด่นของไทย อยากให้เราปรับแนวคิดและร่วมกันหาแนวทางพัฒนาให้เกิด Export higher education ของไทยขึ้นมา ซึ่งจะส่งผลให้เกิดการสร้างสิ่งดี ๆ ส่งออกไปยังประเทศอื่นในโลกได้
“ทั่วโลกยอมรับว่า โรงแรมของเราดีที่สุดในโลก แต่หลักสูตรการท่องเที่ยวของไทยกลับไม่ดัง ทั่วโลกไม่รู้จัก เพราะเราแปลหลักสูตรของฝรั่งมาเรียนกัน ดังนั้นเราควรจะให้มหาวิทยาลัยทําหลักสูตรท่องเที่ยวกับโรงแรมดังระดับโลก และส่งนักศึกษาไปฝึกงานและเมื่อเรียนจบก็ได้ทํางาน เช่นเดียวกับหลักสูตรศิลปะ สุนทรียะ ของเราก็ทําได้ดีมาก ถึงเวลาแล้วที่จะปรับหลักสูตรเพื่อส่งออกสิ่งดี ๆ ให้กับโลก สร้างชื่อเสียงให้กับประเทศไทย ตามศักยภาพที่เรามีจริง ๆ ถ้าเราเดินในก้าวที่เท่า ๆ กันกับประเทศอื่น ๆ เราไม่มีทางตามทัน เราต้องก้าวให้ยาวกว่า ถ้าไปตามทางปกติไม่ได้ ก็ต้องไปทางลัด ทางเลี่ยง ทางเบี่ยงและหาอะไรเป็นแต้มต่อให้กับประเทศ” ดร.เอนก กล่าว
รมว.อว. กล่าวเพิ่มเติมด้วยว่า เราควรใช้จุดแข็งที่โลกยอมรับว่า ประเทศไทยมีความน่าอยู่ คนไทยมีนิสัยน่ารัก เราจะทําอย่างไรให้เกิดการท่องเที่ยว/พํานักระยะยาว หรือ Long stay ให้มากขึ้น มีการดึงนักวิจัย และนักปฏิบัติด้าน ต่าง ๆ มาอยู่ในประเทศของเราเพื่อเพิ่มขีดความสามารถในการแข่งขัน ซึ่งจุดแข็งเหล่านี้เรามีโดยไม่รู้ตัว โจทย์วิจัยคือ ทําอย่างไรให้จุดแข็งเหล่านี้สามารถคงอยู่ได้ต่อไป อาจจะหาพื้นที่เพิ่มเติมไปจากจังหวัดที่มีชื่อเสียงอยู่แล้ว นอกจากนี้ สิ่งที่ต้องวิจัยเพิ่มเติมคือ การวิจัยด้านสังคมศาสตร์ ประวัติศาสตร์ และโบราณคดี ที่จะสามารถระบุได้ว่า ประเทศไทยไม่ได้มีอายุแค่ 700 ปี แต่มีมาตั้งแต่ ทวารวดี ศรีวิชัย ละโว้ที่มีอายุ 1,500 ปี และหากวิจัยได้ลึกถึง สุวรรณภูมิ ก็จะมีอายุถึง 2,500 ปี จะสามารถอธิบายประเทศไทยด้วยอารยธรรมโลกได้ง่ายขึ้น เพิ่มขีดความสามารถในการแข่งขันได้อีกมาก ดังนั้นจึงควรเพิ่มการวิจัยระดับโลก ระหว่างนักวิจัยไทยกับนานาชาติให้มากขึ้น
สอบถามรายละเอียดเพิ่มเติม : สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)
รัฐบาลไทย-ข่าวทำเนียบรัฐบาล-กระทรวงอุตฯ จับมือ เกาหลีใต้ เปิดเวทีเจรจาธุรกิจระดับนานาชาติ ในงาน Korea Expo in Bangkok 2023
วันพฤหัสบดีที่ 30 มีนาคม 2566
30/03/2566
กระทรวงอุตฯ จับมือ เกาหลีใต้ เปิดเวทีเจรจาธุรกิจระดับนานาชาติ ในงาน Korea Expo in Bangkok 2023
กระทรวงอุตฯ จับมือ เกาหลีใต้ เปิดเวทีเจรจาธุรกิจระดับนานาชาติ ในงาน Korea Expo in Bangkok 2023
วันนี้ (28 มีนาคม 2566) ดร.ณัฐพล รังสิตพล ปลัดกระทรวงอุตสาหกรรม ได้รับมอบหมายจากรัฐมนตรีว่าการกระทรวงอุตสาหกรรม เป็นผู้แทนเข้าร่วมงาน พร้อมกล่าวแสดงความยินดีในโอกาสเปิดงาน “Korea Expo in Bangkok 2023” เพื่อเป็นการย้ําถึงความสัมพันธ์และความร่วมมืออันดีระหว่างประเทศไทยและประเทศเกาหลีใต้ที่มีมายาวนานกว่า 65 ปี ในหลากหลายมิติ รวมถึงความเป็นหุ้นส่วนทางยุทธศาสตร์ของทั้งสองประเทศครบรอบ 10 ปีเมื่อปีที่ผ่านมา โดยมี Mr. Jeoung Yeol YU ประธานและซีอีโอ Korea Trade & Investment Promotion Agency - KOTRA (สํานักงานส่งเสริมการค้าและการลงทุนของรัฐบาลเกาหลีใต้) ให้การต้อนรับ ณ ศูนย์การประชุมแห่งชาติสิริกิติ์
สําหรับงาน “Korea Expo in Bangkok 2023” หรือ K-EXPO in Bangkok 2023 จัดขึ้นระหว่างวันที่ 28-29 มีนาคม 2566 โดยความร่วมมือของกระทรวงการค้า อุตสาหกรรม และพลังงาน ( Ministry of Trade, Industry and Energy: MOTIE) และสํานักงานส่งเสริมการค้าและการลงทุนเกาหลีใต้ (KOTRA) ซึ่งเป็นหน่วยงานส่งเสริมการค้าและการลงทุนของรัฐบาลเกาหลีใต้ โดยภายในงานมีผู้ประกอบการเกาหลีใต้มากกว่า 70 บริษัท จาก 2 กลุ่มอุตสาหกรรมหลัก ได้แก่ สินค้าอุปโภคบริโภค (Consumer Products) และสินค้าอุตสาหกรรม (Industrial Products) เดินทางมาประชุมเจรจาธุรกิจ และหาคู่ค้ากับผู้ประกอบการแบบ 1:1 ทั้งกับผู้ประกอบการไทยกว่า 100 บริษัท และผู้ประกอบการจาก 10 ประเทศ ในแถบเอเชีย อาทิ สิงคโปร์ เวียดนาม มาเลเซีย อินโดนีเซีย และอินเดีย อีกกว่า 100 บริษัท
ทั้งนี้ ภายในงาน ผู้ประกอบการเกาหลีใต้ได้นําตัวอย่างที่ได้รับการคัดสรรแล้วว่ามีความน่าสนใจและใช้เทคโนโลยีการผลิตที่ทันสมัยมาจัดแสดง นอกจากนี้ยังมีกิจกรรมการสัมมนาทางธุรกิจในหัวข้อเกี่ยวกับวิศวกรรมและอุตสาหกรรมรถไฟฟ้าที่จัดขึ้นเพื่อส่งเสริมความร่วมมือในด้านการค้าและอุตสาหกรรมร่วมกันระหว่างสองประเทศอีกด้วย
รัฐบาลไทย-ข่าวทำเนียบรัฐบาล-รองโฆษกรัฐบาล แนะวิธีตรวจสอบบริษัททัวร์นำเที่ยว ผ่านเว็บไซต์กรมการท่องเที่ยว https://www.dot.go.th ก่อนตัดสินใจซื้อทัวร์ มั่นใจ ปลอดภัย ได้เที่ยวแน่นอน ย้ำรัฐบาลไม่ได้นิ่งนอนใจ
วันพฤหัสบดีที่ 30 มีนาคม 2566
30/03/2566
รองโฆษกรัฐบาล แนะวิธีตรวจสอบบริษัททัวร์นําเที่ยว ผ่านเว็บไซต์กรมการท่องเที่ยว https://www.dot.go.th ก่อนตัดสินใจซื้อทัวร์ มั่นใจ ปลอดภัย ได้เที่ยวแน่นอน ย้ํารัฐบาลไม่ได้นิ่งนอนใจ
รองโฆษกรัฐบาล แนะวิธีตรวจสอบบริษัททัวร์นําเที่ยว ผ่านเว็บไซต์กรมการท่องเที่ยว https://www.dot.go.th ก่อนตัดสินใจซื้อทัวร์ มั่นใจ ปลอดภัย ได้เที่ยวแน่นอน ย้ํารัฐบาลไม่ได้นิ่งนอนใจ เร่งแก้ไขปัญหาทัวร์เถื่อน ไกด์เถื่อน
วันนี้ (30 มี.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงกรณีประชาชนซื้อทัวร์จากบริษัทนําเที่ยว แต่เมื่อถึงเวลาไม่สามารถติดต่อบริษัททัวร์ และไม่สามารถเดินทางได้ ทําให้ประชาชนสูญเสียเงิน ซึ่งรัฐบาลไม่ได้นิ่งนอนใจต่อปัญหาดังกล่าว โดยสํานักงานตํารวจแห่งชาติได้รับทราบปัญหาที่เกิดขึ้นแล้ว และได้สั่งการให้ตํารวจนอกเครื่องแบบค่อยตรวจตราตามแหล่งท่องเที่ยว หากพบมีการฝ่าฝืนจะดําเนินการตามกฎหมายทันที ส่วนการเเก้ปัญหาเรื่องไกด์เถื่อน ขณะนี้สํานักงานตํารวจแห่งชาติได้วางแผนไว้ 3 ระยะด้วยกัน คือ ระยะสั้น บังคับใช้กฎหมายปรับจับทันเมื่อพบผู้กระทําผิด ระยะกลาง จะสร้างการรับรู้แก่นักท่องเที่ยวผ่านทางสถานฑูต ให้ปฏิบัติตามกฎหมายไทยอย่างเคร่งคัด ส่วนในระยะยาวจะมีการว่างแผนจะร่วมกับหน่วยงานทุกภาคส่วน หากถึงขั้นต้องแก้กฎหมาย หรือกระทบต่อการท่องเที่ยว หากจําเป็นก็จะทํา
นางสาวรัชดา กล่าวว่า เพื่อความมั่นใจว่าจะไม่ถูกหลอก กรมการท่องเที่ยว แนะนําวิธีตรวจสอบสถานะของบริษัททัวร์นําเที่ยวได้ด้วยตนเองผ่านออนไลน์ที่เว็บไซต์กรมการท่องเที่ยว https://www.dot.go.th เพื่อตรวจสอบใบอนุญาตก่อนตัดสินใจซื้อทัวร์ท่องเที่ยวและป้องกันการถูกหลอกจากทัวร์เถื่อน ซึ่งเป็นผู้ประกอบการที่เปิดธุรกิจนําเที่ยวโดยไม่ได้รับอนุญาต สําหรับขั้นตอนการตรวจสอบ มีดังนี้
1. เข้าเว็บไซต์ https://www.dot.go.th
2. มองหาแถบสีน้ําเงิน “License Check ตรวจสอบใบอนุญาตก่อนซื้อทัวร์” กรอกข้อมูลชื่อบริษัท หรือเลขที่ใบอนุญาต แล้วกดค้นหา
3. เมื่อพบข้อมูลระบบจะแสดงชื่อบริษัท เลขที่ใบอนุญาต และสถานการณ์จดทะเบียนว่า "ปกติ" แสดงว่าบริษัททัวร์นําเที่ยวนั้นจดทะเบียนถูกต้อง
“เตือนทัวร์เถื่อนที่ประกอบธุรกิจนําเที่ยวโดยไม่รับใบอนุญาต หรือประกอบธุรกิจนําเที่ยวในระหว่างถูกสั่งพักใบอนุญาต มีความผิดตามมาตรา 80 พระราชบัญญัติธุรกิจนําเที่ยวและมัคคุเทศก์ พ.ศ. 2551 และที่แก้ไขเพิ่มเติม ต้องระวางโทษจําคุกไม่เกิน 2 ปี ปรับไม่เกิน 500,000 บาท หรือทั้งจําทั้งปรับ ทั้งนี้ ประชาชนสามารถร้องเรียนเกี่ยวกับบริษัทนําเที่ยว การซื้อบริการนําเที่ยวและการใช้บริการมัคคุเทศก์ ผ่านคอลเซ็นเตอร์กรมการท่องเที่ยว โทร.024011111 ตลอด 24 ชั่วโมง”
รัฐบาลไทย-ข่าวทำเนียบรัฐบาล-รมว.อว. ร่วมสัมมนาวิชาการ “ความมั่นคงของชาติในบริบทของสังคมในปัจจุบันและอนาคต”
วันพฤหัสบดีที่ 30 มีนาคม 2566
รมว.อว. ร่วมสัมมนาวิชาการ “ความมั่นคงของชาติในบริบทของสังคมในปัจจุบันและอนาคต”
รมว.อว. ร่วมสัมมนาวิชาการ “ความมั่นคงของชาติในบริบทของสังคมในปัจจุบันและอนาคต”
9 มีนาคม 2565 ณ หอประชุมกิตติขจร กองบัญชาการกองทัพบก / ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ร่วมสัมมนาวิชาการ “ความมั่นคงของชาติในบริบทของสังคมในปัจจุบันและอนาคต” โดยบรรยายในหัวข้อเรื่อง “พระมหากษัตริย์กับพัฒนาการและความมั่นคงของสังคมไทย”
ศ.(พิเศษ) ดร.เอนก รมว.อว. กล่าวในช่วงหนี่งของการบรรยายว่า สิ่งที่เราควรภาคภูมิใจเกี่ยวกับประเทศไทย คือ เรามีชาติ ศาสนาและพระมหากษัตริย์ ซึ่งพระมหากษัตริย์ท่านได้รับศาสนาพุทธเข้ามาเป็นศาสนาของราชอาณาจักรและราชสํานัก ซึ่งประชาชนชาวไทยก็นับถือศาสนาพุทธตามท่าน ปัจจุบัน ศาสนาพุทธเจริญรุ่งเรืองเป็นอย่างมาก พระมหากษัตริย์ไทยเลือกที่จะตั้งเมืองหลวงอยู่ที่อยุธยา 467 ปี ทําให้ เรามองเห็นทะเล ทําให้เรามองเห็นโลก มองเห็นนานาชาติ และสามารถติดต่อเจรจากับผู้ค้าชาวต่างประเทศได้ ซึ่งก่อให้เกิดความเจริญรุ่งเรืองและความก้าวหน้าของประเทศไทย
“พระมหากษัตริย์ทรงเป็น "ธรรมราชา" ทรงยึดทศพิธราชธรรมเป็นหลักในการปกครองบ้านเมืองและทรงทะนุบํารุงพระพุทธศาสนาให้เจริญรุ่งเรือง พระมหากษัตริย์เป็นองค์ความยุติธรรม มีเมตตาเป็นที่พึ่งแห่งประชาชน พระมหากษัตริย์ได้ทรงปกป้องคุ้มครองประเทศชาติและประชาชน ให้เกิดความร่มเย็นเป็นสุขแก่ประเทศไทย ไทยจึงเป็นไทยได้ในทุกวันนี้” ดร.เอนก กล่าว
รัฐบาลไทย-ข่าวทำเนียบรัฐบาล-ธอส. เอาใจชาวภาคตะวันออก คัดบ้านมือสองกว่า 300 รายการ  ลดสูงสุดถึง 50% ในงาน “มหกรรมบ้าน ดี” ณ ศูนย์การค้า เซ็นทรัล ระยอง
วันพฤหัสบดีที่ 30 มีนาคม 2566
30/03/2566
ธอส. เอาใจชาวภาคตะวันออก คัดบ้านมือสองกว่า 300 รายการ  ลดสูงสุดถึง 50% ในงาน “มหกรรมบ้าน ดี” ณ ศูนย์การค้า เซ็นทรัล ระยอง
ธอส. ดงาน “มหกรรมบ้าน ดี” ระหว่าง วันที่ 30 มีนาคม – 5 เมษายน 2566 ณ ศูนย์การค้าเซ็นทรัล ระยอง โดยจะได้พบกับบ้านมือสอง ธอส. คุณภาพดี ทําเลเด่น และราคาคุ้มค่า ทั้งประเภทบ้านเดี่ยว บ้านแฝด ทาวน์เฮ้าส์ คอนโดมิเนียม และที่ดินเปล่า เป็นต้น
ธนาคารอาคารสงเคราะห์ (ธอส.) เอาใจชาวภาคตะวันออกที่อยากมีบ้านเป็นของตนเอง ด้วยการจัดงาน “มหกรรมบ้าน ดี” ระหว่าง วันที่ 30 มีนาคม – 5 เมษายน 2566 ณ ศูนย์การค้าเซ็นทรัล ระยอง โดยจะได้พบกับบ้านมือสอง ธอส. คุณภาพดี ทําเลเด่น และราคาคุ้มค่า ทั้งประเภทบ้านเดี่ยว บ้านแฝด ทาวน์เฮ้าส์ คอนโดมิเนียม และที่ดินเปล่า เป็นต้น ที่ตั้งอยู่ในพื้นที่ภาคตะวันออกมาจําหน่ายกว่า 300 รายการ พร้อมส่วนลดสูงสุด 50% จากราคาประเมินปัจจุบัน โดยทรัพย์ที่มีราคาต่ําสุดมีราคาเพียง 200,000 บาท เท่านั้น!! ได้แก่ ห้องชุดขนาดเนื้อที่ 29.25 ตารางเมตร ในโครงการเมืองใหม่คอนโดโฮม บี อ.เมืองชลบุรี จ.ชลบุรี พิเศษ!! ซื้อทรัพย์ภายในงานยังได้สิทธิ์สินเชื่ออัตราดอกเบี้ย(ต่ําสุด) นานสูงสุด 24 เดือน ผู้ที่สนใจสามารถวางเงินประกันซื้อทรัพย์ 5,000 บาท ทุกรายการ (เงื่อนไขเป็นไปตามที่ธนาคารกําหนด) ดูข้อมูลทรัพย์หรือสอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-อว. จัดประชุมคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา ครั้งที่ 1/2566
วันพฤหัสบดีที่ 30 มีนาคม 2566
อว. จัดประชุมคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา ครั้งที่ 1/2566
อว. จัดประชุมคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา ครั้งที่ 1/2566
วันที่ 28 กุมภาพันธ์ 2566 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา ครั้งที่ 1/2566 พร้อมด้วย ศาสตราจารย์เกียรติคุณ ดร.นพ.สิริฤกษ์ ทรงศิวิไล ปลัดกระทรวง อว. ศาสตราจารย์ศุภชัย ปทุมนากุล รองปลัดกระทรวง อว. ผู้บริหารกระทรวง อว. เข้าร่วมประชุม ณ ห้องประชุม 3B ชั้น อาคารพระจอมเกล้า สํานักงานปลัดกระทรวง อว. (สป.อว.)
โดยมีเรื่องสืบเนื่องเพื่อพิจารณา คือ สรุปผลความก้าวหน้าการดําเนินงานการจัดการศึกษาที่แตกต่างจากมาตรฐานการอุดมศึกษา (Higher education sandbox) นอกจากนี้เรื่องเพื่อพิจารณา ได้แก่ 1. การพิจารณาอนุมัติข้อเสนอการจัดการศึกษาฉบับสมบูรณ์ หลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์และเทคโนโลยีดิจิทัล จุฬาลงกรณ์มหาวิทยาลัย 2. การพิจารณาอนุมัติข้อเสนอการจัดการศึกษาฉบับสมบูรณ์ หลักสูตรการจัดการบัณฑิต สาขาวิชาการจัดการการบินนานาชาติ สถาบันนวัตกรรมการศึกษาและการเรียนรู้ตลอดชีวิต มหาวิทยาลัยเทคโนโลยีราชมงคลตะวันออก
รัฐบาลไทย-ข่าวทำเนียบรัฐบาล-9 แนวทาง จัดประเพณีสงกรานต์ปี 66 สืบสานคุณค่าทางวัฒนธรรม ผลักดัน “สงกรานต์ในไทย” เป็นมรดกวัฒนธรรมที่จับต้องไม่ได้ของมนุษยชาติ ของยูเนสโก
วันพฤหัสบดีที่ 30 มีนาคม 2566
9 แนวทาง จัดประเพณีสงกรานต์ปี 66 สืบสานคุณค่าทางวัฒนธรรม ผลักดัน “สงกรานต์ในไทย” เป็นมรดกวัฒนธรรมที่จับต้องไม่ได้ของมนุษยชาติ ของยูเนสโก
.....
ที่ประชุม ครม. (28 มี.ค. 66) รับทราบแนวทางการรณรงค์จัดงานประเพณีสงกรานต์ ปี 2566 ภายใต้แนวคิด “สืบสานสงกรานต์วิถีไทย ร่วมสานใจ สู่สากล” ครอบคลุมคุณค่าสาระของวัฒนธรรม ประเพณี เผยแพร่อัตลักษณ์ของท้องถิ่น ดูแลความปลอดภัยของประชาชน เพื่อเผยแพร่ประเพณีสงกรานต์ในโอกาสที่ไทยเสนอเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก ซึ่งรัฐบาลให้ความสําคัญเพื่อให้ชาวไทยและชาวต่างชาติได้รับความสุข จากประเพณีสงกรานต์นี้
.
9 แนวทางการรณรงค์ “สืบสานสงกรานต์วิถีไทย ร่วมสานใจ สู่สากล”
ขอความร่วมมือหน่วยงานภาครัฐ ภาคเอกชน และประชาชน จัดกิจกรรมประเพณีสงกรานต์ มุ่งเน้นสืบสานคุณค่าสาระของประเพณีอันดีงาม พร้อมเผยแพร่ประชาสัมพันธ์สู่การรับรู้ของชาวต่างชาติ
ส่งเสริมให้จังหวัดต่าง ๆ ใช้พื้นที่จัดกิจกรรมทางศาสนาและวัฒนธรรมในประเพณีสงกรานต์
รณรงค์ให้ประชาชนร่วมกันสืบสานคุณค่าสาระและสิ่งที่ควรทําของประเพณีสงกรานต์ เช่น ทําบุญตักบาตร สรงน้ําพระ และขอพรผู้สูงอายุ
รณรงค์ให้แต่งกายที่สร้างภาพลักษณ์ความเป็นไทย เช่น ใช้ผ้าไทย ผ้าท้องถิ่น เข้าร่วมกิจกรรมเพื่อสร้างการรับรู้ถึงอัตลักษณ์ความเป็นไทยต่อชาวต่างชาติ
ขอความร่วมมือหน่วยงานต่าง ๆ สนับสนุนศิลปินพื้นบ้านเพื่อถ่ายทอดมรดกภูมิปัญญาทางวัฒนธรรม และให้เด็ก เยาวชน และประชาชนทั่วไปได้ร่วมกันสืบสานประเพณี
หน่วยงานด้านความมั่นคง ความปลอดภัย และด้านบริการประชาชนบังคับใช้กฎหมายอย่างเคร่งครัด เพื่อให้ประชาชนและนักท่องเที่ยวมีความปลอดภัยในชีวิตและทรัพย์สิน
ขอความร่วมมือประชาชนที่ใช้ยานพาหนะและใช้ถนนให้ปฏิบัติตามกฎหมาย กฎจราจร อย่างเคร่งครัด
การจัดกิจกรรมที่เกี่ยวข้องกับกลุ่ม 608 ให้รักษาตามมาตรการการป้องกันการแพร่ระบาดของโรคโควิด-19 และโรคทางเดินหายใจ เพื่อสุขอนามัยที่ดีของผู้เข้าร่วมงาน
ส่งเสริมให้ภาครัฐ เอกชน และประชาชน ได้แลกเปลี่ยนเรียนรู้ประเพณีสงกรานต์ ทั้งในระดับท้องถิ่น ระดับประเทศ และนานาชาติ ในโอกาสที่สงกรานต์ในไทยเป็นรายการตัวแทนมรดกวัฒนธรรมที่จับต้องไม่ได้ของมนุษยชาติที่เข้าสู่การพิจารณาของยูเนสโก
.
แนวทาง “สืบสานสงกรานต์วิถีไทย ร่วมสานใจ สู่สากล” นี้จะช่วยตอกย้ําคุณค่าของประเพณีวัฒนธรรมไทย ที่รัฐบาล ผลักดันให้ “สงกรานต์ในไทย” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติที่ของยูเนสโก ซึ่งยูเนสโกจะพิจารณาขึ้นทะเบียนภายในเดือนธ.ค. 66 นี้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ส่งชุดปฏิบัติการ – เฮลิคอปเตอร์ “เร่งดับไฟป่า” จัด จนท. เฝ้าระวัง ลักลอบจุดไฟ ดำเนินคดีมือเผา พบสัตว์ป่าหนีไฟ แจ้ง สายด่วน 1362 ได้ตลอด 24 ชม.
วันพฤหัสบดีที่ 30 มีนาคม 2566
ส่งชุดปฏิบัติการ – เฮลิคอปเตอร์ “เร่งดับไฟป่า” จัด จนท. เฝ้าระวัง ลักลอบจุดไฟ ดําเนินคดีมือเผา พบสัตว์ป่าหนีไฟ แจ้ง สายด่วน 1362 ได้ตลอด 24 ชม.
.....
กรมป้องกันและบรรเทาสาธารณภัย และ กรมอุทยานแห่งชาติสัตว์ป่าและพันธุ์พืช ส่งทีมชุดดับไฟป่า เข้าปฏิบัติการบริเวณเขาชะภู ต.พรหมณี อ.เมืองนครนายก จ.นครนายก และประสาน จ.ปราจีนบุรี สนับสนุนกําลังเจ้าหน้าที่พร้อมเครื่องจักรกล เช่น รถสูบส่งน้ําระยะไกล รถดับไฟป่า รถส่องสว่าง รถบรรทุกน้ํา 10,000 ลิตร รถกู้ภัย รวม 5 คัน ออกปฏิบัติการตลอดช่วงคืนที่ผ่านมา (29มี.ค.66) โดยวันนี้จะส่งเฮลิคอปเตอร์บรรเทาสาธารณภัย KA-32 เข้าร่วมปฏิบัติการดับไฟป่าด้วย ประชาชนที่พบสัตว์ป่าหนีไฟ แจ้งได้ที่เพจ “ศูนย์ช่วยเหลือสัตว์ป่าที่ 1 (นครนายก)” หรือ สายด่วนพิทักษ์ป่า 1362 ตลอด 24 ชม.
.
สําหรับไฟป่า ที่ อ.แม่แตง จ.เชียงใหม่ เมื่อวานนี้ได้นําเฮลิคอปเตอร์บรรเทาสาธารณภัย KA32-01 ขึ้นบินทิ้งน้ําดับไฟ 6 รอบ ปริมาณน้ํา 18,000 ลิตร ส่วน จ.เชียงราย เฮลิคอปเตอร์ KA32-03 จะเริ่มปฏิบัติการในวันนี้ โดยกรมป้องกันและบรรเทาสาธารณภัยร่วมกับกองทัพบกจะนําอากาศยานปีกหมุนพร้อมเจ้าหน้าที่ปฏิบัติภารกิจดับไฟป่าในพื้นที่ภาคเหนืออย่างต่อเนื่อง
.
นอกจากนี้ หน่วยงานท้องที่จัดเจ้าหน้าที่เฝ้าสอดส่องดูแลสถานการณ์ลักลอบจุดไฟเผาป่า พร้อมให้หน่วยงานในพื้นที่ร่วมกันสร้างความตระหนักรู้ถึงความรับผิดชอบต่อสังคม คํานึงถึงประโยชน์และผลกระทบต่อส่วนรวมเป็นหลัก ควบคู่กับการบังคับใช้มาตรการทางกฎหมายอย่างเคร่งครัด เร่งหาตัวผู้กระทําความผิดและดําเนินคดีอย่างเด็ดขาด
.
อ่านเพิ่มเติม คลิก >>https://www.thaigov.go.th/news/contents/details/66757
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอสเดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 3/2566
วันพฤหัสบดีที่ 30 มีนาคม 2566
ดีอีเอสเดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 3/2566
ดีอีเอสเดินหน้าประชุมคกก.ขับเคลื่อนขีดความสามารถในการแข่งขันด้านดิจิทัลฯ ครั้งที่ 3/2566
วันนี้ (30 มีนาคม 2566) - ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการกํากับการขับเคลื่อนขีดความสามารถในการแข่งขันด้านดิจิทัลของประเทศไทย ครั้งที่ 3/2566 โดยมีเจ้าหน้าที่ และผู้ที่เกี่ยวข้อง เข้าร่วม ณ ห้องประชุม 601 ชั้น 6 กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-ดีเดย์ 1 เม.ย. 66 ค้างชำระค่าปรับจราจร ต่อภาษีรถไม่ได้! เพิกเฉยมีโทษปรับ - ถูกตัดแต้มใบขับขี่
วันพฤหัสบดีที่ 30 มีนาคม 2566
ดีเดย์ 1 เม.ย. 66 ค้างชําระค่าปรับจราจร ต่อภาษีรถไม่ได้! เพิกเฉยมีโทษปรับ - ถูกตัดแต้มใบขับขี่
.....
ภายหลัง สํานักงานตํารวจแห่งชาติ (สตช.) และกรมการขนส่งทางบก (ขบ.) ร่วมกันดําเนินการกวดขันวินัยการขับขี่ บังคับใช้มาตรการตามกฎหมายให้เกิดประสิทธิภาพสูงสุด จํานวน 2 มาตรการ ได้แก่ การตัดคะแนนความประพฤติ โดยเริ่มดําเนินการตั้งแต่วันที่ 9 ม.ค. 66 ที่ผ่านมา
.
และมาตรการชะลอการออกเครื่องหมายแสดงการเสียภาษี ซึ่งจะเริ่มบังคับใช้ตั้งแต่วันที่ 1 เม.ย. 66 สําหรับรถที่มีใบสั่งค้างชําระ ตาม,k9ik 141/1 พ.ร.บ.จราจรทางบก พ.ศ. 2522 และที่แก้ไขเพิ่มเติมนั้น ในส่วนของมาตรการนี้จะใช้กับรถยนต์ที่มีใบสั่งจราจรที่ค้างชําระ ซึ่งเพิกเฉยไม่ชําระค่าปรับตามที่กําหนด
.
โดยสํานักงานตํารวจแห่งชาติ จะส่งข้อมูลระบบอิเล็กทรอนิกส์ไปยังนายทะเบียนกรมการขนส่งทางบก เมื่อประชาชนไปต่อภาษีรถยนต์ประจําปี นายทะเบียนจะรับต่อภาษีประจําปีแต่ยังไม่ได้รับเครื่องหมายแสดงการเสียภาษี (ป้ายภาษี) โดยจะได้หลักฐานชั่วคราวแทนป้ายภาษี ซึ่งมีอายุ 30 วัน เพื่อให้ไปชําระค่าปรับที่ค้างชําระให้ครบถ้วนภายใน 30 วัน จึงสามารถมารับป้ายภาษีได้
.
ขอย้ําเตือนผู้ขับขี่ที่มีใบสั่งค้างชําระ ตั้งแต่วันที่ 1 เม.ย. 66 เป็นต้นไป ต้องชําระค่าปรับ ให้ครบถ้วน หากเพิกเฉย แล้วนําป้ายชั่วคราวไปใช้แทนป้ายภาษีเกิน 30 วัน จะถือว่าเป็นการขับรถโดยไม่มีป้ายภาษี จะมีโทษปรับไม่เกิน 2,000 บาท และจะถูกตัดคะแนนความประพฤติในการขับรถ 1 คะแนนเพิ่มอีกด้วย ซึ่งประชาชนสามารถตรวจสอบข้อมูลใบสั่งค้างชําระ และคะแนนความประพฤติได้ที่ เว็บไซต์ E-ticket PTM และแอปพลิเคชัน ขับดี
#ไทยคู่ฟ้า#สื่อสารรัฐบาลไทย
-------------------